Document ID: /fineweb-2-swissfilter-quality_10-filterrobots/filtered/01308.jsonl.gz/1590

Lajme
Gjermani: Bie numri i lejeve të ndërtimit, rriten çmimet e qirave
Numri i lejeve të ndërtimit në Gjermani ka shënuar një rënie të dukshme, sipas shifrave të publikuara nga Zyra Federale e Statistikave të vendit (Destatis).
Gjatë gjysmës së parë të vitit 2023 autoritetet gjermane të strehimit miratuan lejet për ndërtimin e 135,200 apartamenteve, që ishte 50,600 më pak leje ndërtimi të lëshuara gjatë së njëjtës periudhë të vitit 2022, shkruan DW.
Shifrat vetëm për muajin qershor treguan një rënie prej 28.5% me vetëm 21800 banesa të miratuara krahasuar me të njëjtin muaj të vitit të kaluar.
“Rritja e kostove të ndërtimit dhe kushtet gjithnjë e më të këqija të financimit ka të ngjarë të kenë kontribuar në rënien e projekteve të ndërtimit”, tha agjencia në një deklaratë, përcjell albinfo.ch.
Agjencia qeveritare theksoi se kjo ka të bëjë me lejet e ndërtimit për banesa në ndërtesa të reja dhe gjithashtu banesa të reja në ndërtesat ekzistuese.
Destatis vuri në dukje një rënie në lejet e ndërtimit për të gjitha llojet e ndërtesave.
Nga janari deri në qershor janë miratuar lejet e 111.500 banesave në ndërtesa të reja banimi, gati 31% më pak se në të njëjtën periudhë të vitit të kaluar.
Numri i lejeve të ndërtimit për shtëpitë njëfamiljare ra me 35,4%, ndërsa për banesat dyfamiljare, numri i banesave të miratuara kishte rënë me 53,4%, shkruan DW.
Rënia e numrave vjen mes thirrjeve nga firmat dhe disa politikanë që Berlini të ndërhyjë dhe të mbështesë industrinë përpara një takimi muajin e ardhshëm me kancelarin Olaf Scholz.
Ka pasur shenja paralajmëruese shqetësuese që vijnë nga sektori i pronave në Gjermani, me një numër të ndërtuesve të pronave që janë regjistruar për falimentim në javët e fundit.
“Bilanci për gjysmën e parë të 2023 tregon një pamje tepër të zymtë në ndërtimin e banesave”, tha Tim-Oliver Mueller, kreu i Federatës Gjermane të Industrisë së Ndërtimit, përcjell albinfo.ch.
Ministrja gjermane e Strehimit, Klara Geywitz, tha kohët e fundit se qeveria e koalicionit nuk do të arrijë objektivin e saj për të ndërtuar të paktën 400,000 apartamente të reja në vit.
Rritja e çmimeve të pasurive të paluajtshme dhe rritja e normave të interesit për kreditë e bëjnë blerjen e një shtëpie apo apartamenti të papërballueshme për shumë gjermanë.
Në shumë raste, opsionet e vetme të disponueshme janë shtëpitë e vjetra që kanë sisteme ngrohjeje të vjetëruara me lëndë djegëse fosile.
Cenueshmëria në sektorin e pasurive të paluajtshme është shfaqur edhe në SHBA dhe Kinë, shkruan DW.
E-Diaspora
-
Dita e Flamurit dhe e mëvetësisë së 111-të të Shqipërisë bashkoi mërgatën në kantonin Uri Tradita vazhdon… Shoqata kulturore “Mërgimi” në Kanton Uri, për nder të 28 Nëntorit, Ditës së mëvetësisë...
-
Aksidenti në Venecia: Detaje të reja, një kosovar e një shqiptar, në mesin e tri viktimave
-
Gjermani: Besnik Hasani përfundon “Kursin Ndërkombëtar për “Shërbim shtabor”
-
Humb jetën edhe një shqiptar në Itali, tragjedia e dytë në familjen Hoti brenda pak muajve
-
Berlin: Festë nga nxënësit me këngë dhe recitime
Jeta në Zvicër
-
Rreth 600,000 zviceranë nuk dinë se si të dallojnë lajmet e rreme Nuk është befasuese dhe megjithatë shqetësuese: dezinformatat në internet janë në rritje. Këtë e tregojnë shifrat...
-
Rritet dyshimi për birësime ilegale të fëmijëve nga zviceranët
-
Një person ka bërtitur “Allahu Akbar” para shkollës fillore në Neuchâtel, policia nis operacion të gjerë
-
Iniciohet rishikimi i pensioneve të përjetshme në Zvicër
-
Zvicra zhgënjen në “renditjen e gjelbër” globale